Source: https://www.riigiteataja.ee/akt/13286520
Timestamp: 2018-10-20 04:47:11+00:00

Document:
KO 2010, 55, 766
Vastu võetud 10.03.2010 nr 4
Määrus kehtestatakse kohaliku omavalitsuse korralduse seaduse § 30 lg 1 p 3, Eesti Vabariigi haridusseaduse § 30 lg 1, põhikooli- ja gümnaasiumiseaduse § 17 lg 1 ja 2, § 18 ja § 19 lg 1 ning haridus- ja teadusministri 06. Detsembri 2005 määruse nr 52 «Põhikooli ja gümnaasiumi õpilaste vastuvõtmise, ühest koolist teise ülemineku, koolist lahkumise ja väljaheitmise kord» § 2 lg 4 koostoimes § 3 lõikega 1 ja Haapsalu Linnavolikogu 29.05.2009 määruse nr 86 «Haapsalu linna üldhariduskoolide teeninduspiirkond» § 1 alusel.
Määrusega sätestatakse Haapsalu linna munitsipaalüldhariduskoolide (edaspidi kool) esimestesse ja kümnendatesse klassidesse õpilaste vastuvõtmise kord.
Määruse eesmärgiks on Haapsalu linna haldusterritooriumil munitsipaalüldhariduskoolide teeninduspiirkonna jagamatusega arvestava ja lapsevanema poolt lapse kooli valikuõigust tagava korra kehtestamine.
(3) Lapse vanemale või seaduslikule esindajale (edaspidi vanem) on lapse jaoks kooli valik vaba.
(5) Haapsalu Linnavalitsus (edaspidi linnavalitsus) kinnitab avatavate esimeste ja kümnendate klasside komplektide arvud hiljemalt 01.märtsiks.
(6) Iga kooli vastuvõtu korra kinnitab linnavalitsus kooli direktori ettepanekul. Kooli vastuvõtu korras ei tohi muudatusi kehtestada 1. veebruarist kuni järgmise õppeaasta alguseni.
(1) Esimesse klassi õppima asuva lapse vanem esitab Haapsalu Linnavalitsuse haridusosakonnale (edaspidi haridusosakond) vormikohase taotluse (juurde lisatud) lapse esimesse klassi astumisele eelneva õppeaasta 15.märtsist. Nimetatud taotluses märgib lapsevanem muuhulgas ka kooli valikul tehtud eelistused.
(2) Taotluse hilisem esitamine on võimalik üksnes mõjuvatel põhjustel.
(1) Esitatud taotluste alusel koostab haridusosakond koolide kaupa esimesse klassi õppima asuda soovivate laste nimekirjad.
(3) Kui ühte kooli astumiseks on esitatud rohkem taotlusi kui selles koolis on kohti, lähtutakse laste nimekirja koostamisel järgmistest põhimõtetest:
2) lapse elukoha lähedusest koolile.
(4) Käesoleva paragrahvi 4. lõikes nimetatud juhul arvestatakse taotluses teise eelistusena märgitud kooli.
(5) Käesoleva paragrahvi 4. lõikes nimetatud juhul informeerib Haridusosakond komisjon lapsevanemat hiljemalt 1. maiks. Lapsevanemal on õigus esitada haridusosakonnale põhjendatud taotlusi ja seisukohti.
(6) Haridusosakond esitab laste nimekirjad koolide kaupa koos lastevanemate poolt esitatud taotlustega kooli direktorile kinnitamiseks.
(7) Kui direktor ei nõustu haridusosakonna ettepanekuga võib ta 10 tööpäeva jooksul alates laste nimekirjade saamisest esitada haridusosakonnale põhjendatud vastuväite. Haridusosakond lahendab nimetatud vastuväite põhjendatud otsusega 10 tööpäeva jooksul alates selle saamisest.
(8) Esimesse klassi vastuvõetute nimekirjad avalikustatakse Haapsalu linna ja koolide kodulehekülgedel 20. maiks.
§ 6. Kümnendasse klassi vastuvõtmine
(1) Põhikooli lõpetaja võib kandideerida soovitud kooli kümnendasse klassi.
(2) Õpilaste vastuvõtmine kümnendatesse klassidesse toimub vastavalt linnavalitsuse poolt kinnitatud iga kooli vastuvõtu korrale.
(3) Kooli direktor kinnitab käskkirjaga kümnendasse klassi vastuvõetud isikute nimekirja ja korraldab selle avalikustamise hiljemalt 30. juuniks.
(4) Kui kümnendas klassis on pärast nimekirja kinnitamist vabu õpilaskohti, võib kool korraldada järelkonkursi kuni 25. augustini vastavalt kooli vastuvõtu korrale.
Käesoleva määruse täitmist kontrollib haridusosakond.
Linnasekretär Erko KALEV
Taotlus lapse esimesse klassi vastuvõtmiseks

References: § 30
 § 30
 § 17
 § 18
 § 19
 § 2
 § 3
 § 1

§ 6